DA Den Europæiske Unions Tidende C 391/6

DEN BLANDEDE PARLAMENTARISKE FORSAMLING FOR PARTNERSKABSAFTALEN MELLEM PÅ DEN ENE SIDE MEDLEMMERNE AF GRUPPEN AF STATER I AFRIKA, VESTINDIEN OG STILLEHAVET OG PÅ DEN ANDEN SIDE DEN EUROPÆISKE UNION OG DENS MEDLEMSSTATER

PROTOKOL FRA MØDET TIRSDAG DEN 16. JUNI 2015

(2015/C 391/02)

Indhold

1. Redegørelse ved Edgars Rinkēvičs, udenrigsminister (Letland) og formand for EU-Rådet 6

2. Spørgsmål til EU-Rådet 7

3. Drøftelse med EU-Rådet — »catch-the-eye« 7

4. Kulturel mangfoldighed og menneskerettigheder i AVS- og EU-landene 7

5. Naturressourcer 8

6. Have/verdenshave (klimaforandringer, biologisk mangfoldighed, vedvarende energi, fiskeri, maritim sikkerhed og pirateri, olie og mineraler på havbunden) 8

7. Uopsætteligt emne nr. 1: Naturkatastrofen i Vanuatu (og nabostaterne): Vejen frem, herunder regionalt samarbejde 9

8. Udfordringer og muligheder inden for uddannelse og erhvervsuddannelse i AVS-landene 9

PROTOKOL FRA MØDET TIRSDAG DEN 16. JUNI 2015

(Mødet åbnet kl. 9.05)

FORSÆDE: Fitz A. JACKSON

Medformand

Adjedoue Weidou (Tchad) gjorde opmærksom på selvmordsangrebene i N’Djamena (Tchad), som havde dræbt 23 personer og såret mere end 100.

1. Redegørelse ved Edgars Rinkēvičs, udenrigsminister (Letland) og formand for EU-Rådet

Edgars Rinkēvičs, udenrigsminister (Letland) og formand for EU-Rådet, understregede, at 2015 var et meget betydningsfuldt år for udvikling. Et godt samarbejde mellem EU og AVS ville være afgørende på de tre store internationale konferencer: den tredje internationale konference om udviklingsfinansiering i Addis Abeba, FN's topmøde med henblik på vedtagelse af udviklingsdagsordenen for perioden efter 2015 og den 21. partskonference under FN's rammekonvention om klimaændringer (COP21) i Paris. Han understregede forpligtelsen til at arbejde sammen med og fremme regionalt samarbejde i Stillehavsregionen og dens små udviklingsøstater i denne henseende.

Rådsformanden advokerede for en holistisk europæisk tilgang til migration, hvor man bl.a. skulle gå målrettet efter smuglernetværk, gøre noget ved de underliggende årsager til migration og samarbejde aktivt med AVS-landene. Han understregede betydningen af de økonomiske partnerskabsaftaler, som nu dækker hovedparten af befolkningerne i Afrika syd for Sahara, som dynamiske instrumenter til at udrydde fattigdom og fremme regionalt samarbejde. Cotonouaftalens udløb i 2020 ville både udgøre en udfordring og en mulighed. EU ville afholde offentlige høringer frem til årets udgang.

2. Spørgsmål til EU-Rådet

Der blev i alt stillet 21 spørgsmål til Rådet. Eftersom AVS-Ministerrådet ikke kunne deltage, blev kun 12 spørgsmål (dem, der var stillet til EU-Rådet) besvaret.

Edgars Rinkēvičs svarede på vegne af EU-Rådet på følgende forespørgsler og opfølgende spørgsmål:

mundtlig forespørgsel nr. 18 fra Catherine Bearder om migration

mundtlig forespørgsel nr. 19 fra Nathalie Griesbeck om samarbejde mellem AVS og EU om migration og foranstaltninger til bekæmpelse af menneskehandel

mundtlig forespørgsel nr. 20 fra Davor Ivo Stier om rammen for perioden efter Cotonou — god regeringsførelse som et afgørende element

mundtlig forespørgsel nr. 21 fra Marielle de Sarnez om samarbejde mellem EU og AVS-staterne om terrorbekæmpelse.

Følgende forespørgsler blev ikke efterfulgt af opfølgende spørgsmål:

mundtlig forespørgsel nr. 10 fra Kashetu Kyenge om EU's reaktion på krisen i Den Centralafrikanske Republik (CAR)

mundtlig forespørgsel nr. 11 fra Ignazio Corrao om indvirkningen af forbindelserne mellem USA og Cuba på forbindelserne mellem EU og Cuba

mundtlig forespørgsel nr. 12 fra Enrique Guerrero Salom (repræsenteret af Norbert Neuser) om skrøbelige stater

mundtlig forespørgsel nr. 13 fra Louis-Joseph Manscour (repræsenteret af Kashetu Kyenge) om EU's reaktion på ebolaepidemien

mundtlig forespørgsel nr. 14 fra Piernicola Pedicini (repræsenteret af Ignazio Corrao) om Nigeria: en handlingsmodel med henblik på udryddelse af ebola?

mundtlig forespørgsel nr. 15 fra Laura Agea, Isabella Adinolfi og Laura Ferrara (repræsenteret af Ignazio Corrao) om anerkendelse af status som klimaflygtning

mundtlig forespørgsel nr. 16 fra David Martin om handelslettelse

mundtlig forespørgsel nr. 17 fra Eider Gardiazabal Rubial (repræsenteret af Kashetu Kyenge) om situationen med hensyn til LGBTI-personers rettigheder i Afrika.

3. Drøftelse med EU-Rådet — »catch-the-eye«

Indlæg: Fitz A. Jackson, Michael Gahler, Juan Fernando Lopez Aguilar, Marielle de Sarnez og Louis Michel.

Drøftelsen kunne ikke finde sted, fordi formanden for EU-Rådet skulle gå. Medlemmerne gav udtryk for deres utilfredshed. Med formændene ville rejse problematikken i en skrivelse til den højtstående repræsentant/Kommissionens næstformand, som havde anmodet ministeren om at repræsentere hende, samt til hans premierminister.

4. Kulturel mangfoldighed og menneskerettigheder i AVS- og EU-landene

Udvalget om Politiske Spørgsmål

Ordførere: Abdoulaye Touré (Elfenbenskysten) og Davor Ivo Stier

Mohamed Youssouf Goumaneh (Djibouti), som repræsenterede ordfører Abdoulaye Touré (Elfenbenskysten), og Davor Ivo Stier fremlagde betænkningen.

Indlæg: Mohamed Youssouf Goumaneh (Djibouti), Davor Ivo Stier, Christophe Lutundula (Den Demokratiske Republik Congo), Kinga Gal, Kashetu Kyenge, Tesfaye Daba (Etiopien), Ryszard Legutko, Netty Baldeh (Gambia), Petr Jezek, James Kembi Gitura (Kenya), Lidia Senra Rodriguez, Ahamada Soukouna (Mali), Bodil Ceballos, Mohamed El Mokhtar Zamel (Mauretanien), Ignazio Corrao, Mohamed Ben Oumar (Niger), Aymeric Chauprade, Adjedoue Weidou (Tchad), Bogdan Brunon Wenta, Carlos Zorrinho, Makhosini Hlongwane (Zimbabwe), Tadeusz Zwiefka, Marlene Mizzi, Agustin Diaz de Mera, György Hölvényi, Teresa Jiménez-Becerril Barrio, Eleni Theocharous, Juan Fernando Lopez Aguilar, Michael George Peyrefitte (Belize), Michael Gahler, Ousmane Kaba (Guinea) og Kristin de Peyron (Tjenesten for EU's Optræden Udadtil).

Medlemmerne erkendte, at mange kulturer er ved at forsvinde temmelig hurtigt på grund af deres mundtlige traditioner og globaliseringen. Samtidig skaber disse kulturelle traditioner en identitet og beskytter samfundene mod radikalisering. Derfor bør kulturel mangfoldighed respekteres og fremmes. Medlemmerne understregede imidlertid, at kulturelle forskelle ikke må misbruges til at retfærdiggøre krænkelsen af almene menneskerettighedsprincipper som princippet om ikke-forskelsbehandling. Nogle medlemmer sagde, at det var vigtigere at bevare deres kulturelle arv end at fokusere på nye rettigheder for LGBTI-personer. Mange andre var uenige i dette.

Mohamed Youssouf Goumaneh (Djibouti) og Davor Ivo Stier afrundede drøftelsen.

5. Naturressourcer

Drøftelse med Charles Abel, minister for landsplanlægning, (Papua Ny Guinea)

Charles Abel, Papua Ny Guineas minister for landsplanlægning, holdt et oplæg om naturressourcer.

Indlæg: Christophe Lutundula (Den Demokratiske Republik Congo), Eleni Theocharous, Musa Hussein Naib (Eritrea), Kashetu Kyenge, Netty Baldeh (Gambia), Dawid Jackiewicz, Adjedoue Weidou (Tchad), Javier Nart, Lidia Senra Rodriguez, Michèle Rivasi, Louis Michel, Ignazio Corrao, Michael Gahler, Jo Leinen, Joachim Zeller, Felix C.M. Mutati (Zambia), Magnus Kofi Amoatey (Ghana), James Kembi Gitura (Kenya) og Peter Craig-McQuaide (Europa-Kommissionen).

Charles Abel opridsede sin regerings ressourceforvaltningspolitik og understregede, at man havde taget ved lære af fortidens fejltagelser, og at fokus nu var på ansvarlig udvinding, (miljømæssigt) bæredygtig ressourceforvaltning, bekæmpelse af korruption og sikring af, at lokalbefolkningen fik gavn af landets naturrigdomme.

Medlemmerne glædede sig over denne åbenhjertige udtalelse og understregede, at AVS-landene kunne lære af disse erfaringer. De emner, der blev bragt på bane, omfattede behovet for gennemsigtighed, styrket parlamentarisk kontrol, skattereformer, sporbarheden af mineraler, civilsamfundets rolle som vagthund og oprettelse af statslige investeringsfonde med henblik på at anvende indtægterne til fremtidige generationer samt ansvarliggørelse af virksomhederne, så de retter op på miljøskader.

(Mødet blev udsat kl. 12.35 og genoptaget kl. 15.10)

FORSÆDE: Louis MICHEL

Medformand

Medformand Jackson meddelte, at han fra myndighederne i Den Demokratiske Republik Congo havde fået underretning om, at de ikke ville være i stand til at påtage sig værtsskabet for det 12. regionale møde, som skulle finde sted den 20.—24. juli 2015.

6. Have/verdenshave (klimaforandringer, biologisk mangfoldighed, vedvarende energi, fiskeri, maritim sikkerhed og pirateri, olie og mineraler på havbunden)

Hoveddebat

Anote Tong, Kiribatis præsident, holdt et oplæg om den eksistentielle trussel, som klimaforandringerne udgør for hans land. Kathy Jetnil-Kijner, poet og civilsamfundsrepræsentant fra Marshalløerne, reciterede sit digt Dear Matafele Peinem, der handlede om konsekvenserne af klimaforandringer, lige som hun havde gjort det på FN's klimatopmøde i september 2014. Feleti Teo, administrerende direktør for Fiskerikommissionen for det Vestlige og Centrale Stillehav, holdt et oplæg om forvaltningen af fiskeriet i Stillehavet.

Indlæg: Andre R. Worrell (Barbados), Michael Gahler, Kilosho Bulambo (Den Demokratiske Republik Congo), Eirangi Marsters (Cookøerne), Jo Leinen, Sanjit Patel (Fiji), Javier Nart, Anote Tong, Feleti Teo, Lidia Senra Rodriguez, Mohamed El Mokhtar Zamel (Mauretanien), Bodil Ceballos, Ignazio Corrao, Tialavea Tionisio Seigafolava Hunt (Samoa), Michèle Rivasi, Andre Pool (Seychellerne), Joachim Zeller, Adjedoue Weidou (Tchad), Pedro Silva Pereira, Eleni Theocharous, Carlos Zorrinho, Marlene Mizzi og Kashetu Kyenge.

Drøftelsen fokuserede på havenes og verdenshavenes betydning og nødvendigheden af at fremme samordnede og konsekvente politikker og mobilisere tilstrækkelige ressourcer til at beskytte den biologiske mangfoldighed, sikre de maritime ressourcers bæredygtighed, afbøde og tilpasse sig til klimaforandringerne og imødegå truslerne mod kystområderne og deres beboere. Medlemmerne bemærkede, at mange af de trusler, havene var udsat for, skyldtes ikke-bæredygtige forbrugsmønstre og overudnyttelse af maritime ressourcer. De fremhævede betydningen af, at der nås en aftale på den 21. partskonference under FN's rammekonvention om klimaændringer (COP21) i Paris i december 2015, og opfordrede til en samordnet indsats fra EU's og AVS-staternes side i dette forum.

Anote Tong og Feleti Teo afrundede drøftelsen.

7. Uopsætteligt emne nr. 1: Naturkatastrofen i Vanuatu (og nabostaterne): Vejen frem, herunder regionalt samarbejde

Osnat Lubrani, FN-landekoordinator og UNDP-repræsentant, gav et overblik over den nødhjælp, der var leveret til Vanuatu i kølvandet på den tropiske cyklon Pam.

Indlæg: Andre R. Worrell (Barbados), Maurice Ponga, Kilosho Bulambo (Den Demokratiske Republik Congo), Jo Leinen, Arne Gericke, Catherine Bearder, Joyce Laboso (Kenya), Lidia Senra Rodriguez, James Munthali (Malawi), Michèle Rivasi, Mohamed El Mokhtar Zamel (Mauretanien), Ignazio Corrao, Bogdan Brunon Wenta, Derek Vaughan, Joachim Zeller og Peter Craig-McQuaide (Europa-Kommissionen).

Medlemmerne udtrykte deres dybeste medfølelse med de lande og mennesker, der var ramt af den tropiske cyklon Pam, samt deres påskønnelse af alle nødhjælpsarbejdernes arbejde.

Medlemmerne opfordrede indtrængende det internationale samfund til at mobilisere de fornødne ressourcer til genopbygning af den infrastruktur, der var ødelagt af cyklonen, og til et skift i retning af langsigtet rehabilitering og udvikling. Medlemmerne opfordrede endvidere AVS-landenes regeringer til at revidere deres udviklingsstrategier, så de inkorporerer foranstaltninger til afbødning af katastroferisici, og til at fremme klimatilpasning i deres bygningsplanlægningspolitikker, og mindede om behovet for at gøre noget ved de juridiske mangler i beskyttelsen af miljøflygtninge og -migranter.

Anote Tong, Kiribatis præsident, orienterede medlemmerne om genopretningsprocessen i Kiribati.

Osnat Lubrani besvarede medlemmernes bemærkninger.

8. Udfordringer og muligheder inden for uddannelse og erhvervsuddannelse i AVS-landene

Udvalget om Sociale Anliggender og Miljø

Ordførere: Musa Hussein Naib (Eritrea) og Francesc Gambús

Musa Hussein Naib (Eritrea) og Francesc Gambús fremlagde betænkningen.

Indlæg: Bogdan Brunon Wenta, Javier Nart, Tesfaye Daba (Etiopien), Norbert Neuser, Arne Gericke, Mikael Phillips (Jamaica), Catherine Bearder, Abdikadir Omar Aden (Kenya), Lidia Senra Rodriguez, James Munthali (Malawi), Michèle Rivasi, Mohamed El Mokhtar Zamel (Mauretanien), Ignazio Corrao, Mohamed Ben Oumar (Niger), Ibrahim Bundu (Sierra Leone), Michael Gahler, Amos Fish Mahlalela (Sydafrika), Kashetu Kyenge, Adjedoue Weidou (Tchad), Krzysztof Hetman and Makhosini Hlongwane (Zimbabwe).

FORSÆDE: Kashetu KYENGE

Næstformand

Indlæg: Marlene Mizzi og Derek Vaughan.

FORSÆDE: Louis MICHEL

Medformand

Indlæg: Peter Craig-McQuaide (Europa-Kommissionen).

Medlemmerne bemærkede vigtigheden af uddannelse for at forbedre den enkeltes liv og udviklingen i AVS-landene. Medlemmerne understregede betydningen af at sikre gratis, universel adgang til grundskoleuddannelse, især for udsatte grupper som landbobefolkninger og piger. Medlemmerne fremhævede betydningen af kvalitetspræget uddannelse på alle niveauer, herunder videregående uddannelse og erhvervsfaglig uddannelse, og understregede, at AVS-landene er nødt til at tilvejebringe tilstrækkelige ressourcer til uddannelse, og at EU skulle gøre uddannelse til en prioritetssektor i sine udviklingssarbejdsprogrammer.

Francesc Gambús og Musa Hussein Naib (Eritrea) afrundede drøftelsen.

(Mødet hævet kl. 19.00)